Publication: Magyar Közlöny
Issue: MK-2002-163 (Year: 2002, Number: 163)
Era: 1990-2004
Section: járadékának, a szociális igazgatásról és szociális ellátásokról szóló 1993. évi III. törvényben (a továbbiakban: Szt.) 41. §
Paragraph Index: 1193

a) Bölcsõdei ellátás Fajlagos összeg: 361 000 forint/ellátott A hozzájárulás a Gyvt. alapján szervezett, a helyi önkormányzat által fenntartott (napos és/vagy hetes) bölcsõdében ellátott gyermekek után vehetõ igénybe. Ha az önkormányzat egy szervezeti egység keretében napos és hetes bölcsõdét is üzemeltet, akkor az ellátásban részesülõ gyermeket csak egy intézménytípusnál lehet számításba venni. A bölcsõdében a közoktatásról szóló 1993. évi LXXIX. törvény (a továbbiakban: Kt.) 30. § (1) bekezdése alapján korai fejlesztésben és gondozásban részesülõ gyermek után az önkormányzat e hozzájáruláson túlmenõen igénybe veheti a 21. b) pont szerinti hozzájárulást. A hozzájárulás gyermekvédelmi szakellátásban részesülõ gyermekek után is igényelhetõ. Ez tartalmazza a gyermekek napközbeni ellátása keretében nyújtott étkeztetés térítési díjának normatív alapon történõ mérsékléséhez kapcsolódó támogatást is. Az ellátottak számának meghatározása: tervezéskor az ellátottak éves becsült számának figyelembevételével meghatározott gondozási napok száma osztva 252-vel, elszámolásnál a bölcsõdék havi jelentõlapja szerinti bent lévõ gyermekek száma alapján összesített éves gondozási napok száma osztva 252-vel.

Source: https://magyarkozlony.hu/hivatalos-lapok/b6c9a6c5be4042d409f2d50aade190a62b02185b/dokumentumok/be97ba32c6edd7fb393622406098c358689c3446/letoltes